Las Médulas

Las Médulas Espainiako Gaztela eta Leongo autonomia erkidegoko Bierzo eskualdean dagoen ingurune babestua da. Erromatarren garaiko urre-meategien hondarrak daude bertan, zonalde hori Tarraco probintzia erromatarren zegoenean. 1997 urtean UNESCOk Gizateriaren Ondare izendatu zuen.

Erromatarrek nahita eragindako higadurek 100 eta 170 metroko lodierako urrezko jalkinak eragin zituen. Jalkin horiek aurretiaz erromatarren aurreko herriek ustiatu zituzten batearen teknika landugabearen bidez, baina erromatarrek teknika hobetu zuten.

Ustiatzeko erromatarrek erabiltzen zuten "ruina montium" delako teknikaren bidez (mendiak eraistea), jalkin horietan galeria-sarea induskatzen zen; ondoren, urez bete, eta eraitsi egiten ziren. Eraitsitako lurrak, uraren indarrez, garbitzeko kanal batera iristen ziren, eta han bateen teknikaren bidez ateratzen zituzten urre-aleak.

Las Medulaseko urrea 250 urteetan zehar ustiatu zuten; guztira 500 milioi metro kubiko lur mugitu zituzten.

Ustategian, egunero 20.000-60.000 pertsona aritzen ziren lanean, eta batez beste 24 kg urre lortzen zen egunean. Egun bateko ekoizpenarekin, garai hartan, Ponpeian, honako hauek eros zitezkeenː 667.500 kg gari; 101.000 kg. olio, 600 mando edo 20.500 tunika.

Kanpo estekak 
 Las Médulas Elhuyar aldizkariaren webgunean
 Las Médulas Fundazioaren webgunean
 Informazioa UNESCOren webgunean

Bierzo
Erromatar arkitektura
Gizateriaren Ondarea Espainian
Espainiako meategiak
Badlandak
Monumentu naturalak